
"ТҚЖБ-ONLINE" жүйесінде электрондық банк қызметтерін көрсету туралы шарттың 
Стандартты талаптары

1. Жалпы ережелер
1.1. Осы "Отбасы банк" АҚ (бұдан әрі - Банк) және заңды тұлға – Банк клиентінің (бұдан әрі – Клиент) құқықтық қатынастарына қолданылатын "ТҚЖБ – ONLINE" жүйесінде электрондық банк қызметтерін көрсету туралы шарттың (қосылу шарты) Стандартты талаптары (бұдан әрі – Стандартты талаптар немесе Шарт) Қазақстан Республикасы Азаматтық кодексінің 389-бабы шеңберінде әзірленген және ____________ 2020 ж. Банк Басқармасының шешімімен (№ ___ хаттама ) бекітілген. 
1.2. Стандартты талаптар Банктің www.hcsbk.kz интернет-ресурсында жарияланған,  Банктің барлық Филиалдары мен Бөлімшелерінде (операциялық залдарда) орналастырылған және Қазақстан Республикасының Азаматтық кодексінің 152-бабының талаптарына сәйкес жазбаша түрде ресімделген болып есептеледі
1.3. Стандартты талаптарда анықталған Шарт талаптары бәріне бірдей және оны Клиент Стандартты талаптарға тұтастай толық қосылу арқылы ғана қабылдауы мүмкін, онымен Клиент сөзсіз келіседі.
1.4. Клиент Шарт талаптарын қабылдайтынын Шартқа қосылу және "ТҚЖБ-ONLINE" жүйесіне қосылу туралы өтінішке қол қою арқылы көрсетеді.
1.5. Банк осы Шарт арқылы Банктің электрондық банк қызметтерін заңды тұлғаларға (олардың филиалдары мен өкілдіктеріне), жеке кәсіпкерлерге, жекеше нотариустарға, жеке сот орындаушыларына, адвокаттарға, кәсіби медиаторларға ұсынуының стандартты талаптары мен тәртібін айқындайды.  (10.10.2023 ж. №159 БШ редакциясында жазылды)
1.6. Заңды тұлғаның (оның филиалы мен өкілдігінің), жеке кәсіпкердің, жеке нотариустың, жеке сот орындаушысының, адвокаттың, кәсіби медиатордың (бұдан әрі - Клиент) шартқа қосылуы қосылу туралы өтінішке қол қою арқылы (Ережелердің №1 қосымшасында белгіленген нысан бойынша) жүзеге асырылады.
1.7. Шартқа қосылған Клиент, "ТҚЖБ-ONLINE" жүйесінде тиісті тіркелген сәттен бастап "Отбасы банк" АҚ-дағы "ТҚЖБ – ONLINE" жүйесі арқылы заңды тұлғаларға (олардың филиалдары мен өкілдіктеріне), жеке кәсіпкерлерге, жеке нотариустарға, жеке сот орындаушыларына, адвокаттарға, кәсіби медиаторларға электронды банк қызметтерін ұсыну  шартында және ережелерінде (бұдан әрі-Ережелер) айқындалған стандартты талаптарда және тәртіпте  электрондық банк қызметтерін алушы атанады. (10.10.2023 ж. №159 БШ редакциясында жазылды)
1.8.  Бұдан әрі бірлесіп "Тараптар", ал жеке-жеке "Тарап" деп аталатын Клиент пен Банк Шартта, оның ішінде, Ережелерде  айқындалған барлық талаптар мен міндеттемелерді қабылдайды.

2. Негізгі түсініктер
Осы Шартта мынадай терминдер, анықтамалар және шартты қысқартулар пайдаланылады: 
2.1. аутентификация-қауіпсіздік рәсімінің талаптарына сәйкес электрондық құжаттың түпнұсқалығын және дұрыс жасалуын растау;
2.1.-1. Банк – "Отбасы банк" АҚ; (Басқарманың 17.03.2021 ж. шешіміне сәйкес редакцияда өзгертілді, № 40 хаттама); (Басқарманың 16.10.2026 ж. шешіміне сәйкес редакцияда өзгертілді, № 158 хаттама)
2.2. "ТҚЖБ-ONLINE жүйесіне қолжетімділікті бұғаттау - Банктің клиенттің "ТҚЖБ-ONLINE" жүйесіне кіруін тоқтата тұратын шаралар қабылдауы;
2.3. "ТҚЖБ-ONLINE" (жүйе) – "ТҚЖБ-ONLINE" заңды тұлғаларға қашықтан банктік қызмет көрсету" бағдарламалық жасақтамасы, Клиентке интернет желісі арқылы Клиент пен Банк арасында электрондық құжаттармен алмасу арқылы Банкте ашылған өз шоттарын қашықтан басқару мүмкіндігін беретін Банктің электрондық қызметтер жүйесі; (Басқарманың 16.10.2026 ж. шешіміне сәйкес редакцияда өзгертілді, № 158 хаттама)
2.4. шот шарты - Банк пен клиент арасында жасалған заңды тұлғаның (олардың филиалы мен өкілдігінің), жеке кәсіпкердің, жеке нотариустың, жеке сот орындаушысының, адвокаттың, кәсіби медиатордың ағымдағы/жинақ шоттарының шарты (- тары) (13.03.2023 ж. №45 БШ редакциясында жазылды); (10.10.2023 ж. №159 БШ редакциясында жазылды)
2.5. дерекнама - Клиентке Банкте ашылған банктік шоттар бойынша қызмет көрсету үдерісінде қалыптастырылған құжаттар топтамасы (оның ішінде электрондық түрде);
2.6. қосылу туралы өтініш - "ТҚЖБ-ONLINE" жүйесінде электрондық банк қызметтерін көрсету туралы және "ТҚЖБ-ONLINE" жүйесіне қосылу туралы шарттың Стандартты талаптарына қосылу туралы өтініш. Қосылу туралы өтініш пен шарт бірыңғай құжат ретінде ғана қаралады;
2.7. Клиент - заңды тұлға (оның филиалы және өкілдігі), дара кәсіпкер, жекеше нотариус, жеке сот орындаушысы, адвокат, кәсіби медиатор; (10.10.2023 ж. №159 БШ редакциясында жазылды)
2.7.-1. байланыс деректері - электрондық банк қызметтерін ұсынуға байланысты мәселелер бойынша Клиенттің өтініші үшін Банктің немесе Банктің жауапты қызметкерлерінің байланыс телефондары мен мекенжайлары; (Басқарманың 16.10.2026 ж. шешіміне сәйкес редакцияда толықтырылды, № 158 хаттама)
2.7.-2. логин - пайдаланушыны тіркеу және оның кейіннен "ТҚЖБ-ONLINE" жүйесіне қол жеткізуі мақсатында Банк ұсынатын Клиенттің "ТҚЖБ-ONLINE" жүйесі пайдаланушысының бірегей идентификаторы; (Басқарманың 16.10.2026 ж. шешіміне сәйкес редакцияда толықтырылды, № 158 хаттама)
2.8. операциялық күн - Банк клиенттерден ақша аудару туралы нұсқауларды және осындай нұсқауларды тоқтата тұру не кері қайтарып алу туралы өкімдерді қабылдауды және клиенттерге олардың пайдасына ақша аударымдарын жүзеге асыруға байланысты хабарламаларды беруді жүзеге асыратын уақыт кезеңі;
2.8-1. пароль - электрондық банк қызметтерін алу үшін "ТҚЖБ-ONLINE" жүйесін пайдаланушының "ТҚЖБ-ONLINE" жүйесіне кіру құқығын растау үшін құрылатын цифрлық, әріптік және өзге де таңбалар жиынтығы; (Басқарманың 16.10.2026 ж. шешіміне сәйкес редакцияда толықтырылды, № 158 хаттама)
2.9. КЖ/ТҚ/ЖҚҚТҚҚ – "Қылмыстық жолмен алынған кiрiстердi заңдастыруға (жылыстатуға), терроризмді қаржыландыруға және жаппай қырып-жою қаруын таратуды қаржыландыруға қарсы іс-қимыл туралы" Қазақстан Республикасының Заңы; (Басқарманың 16.10.2026 ж. шешіміне сәйкес редакцияда өзгертілді, № 158 хаттама)
2.10. жүйені пайдаланушы (пайдаланушы) – Шартқа сәйкес "ТҚЖБ-ONLINE" жүйесіне қол жеткізу құқығы берілетін Клиенттің уәкілетті тұлғасы және қосылу туралы өтінішке сәйкес Клиенттің электрондық банк қызметтерін алуы үшін Клиенттің атынан қажетті әрекеттерді жүзеге асыру мүмкіндігі; (Басқарманың 16.10.2026 ж. шешіміне сәйкес редакцияда өзгертілді, № 158 хаттама)
2.11. Ереже - Банктің www.hcsbk.kz интернет-ресурсында орналастырылған заңды тұлғаларға (олардың филиалдары мен өкілдіктеріне), дара кәсіпкерлерге, жекеше нотариустарға, жеке сот орындаушыларына, адвокаттарға, кәсіби медиаторларға "Отбасы банк" АҚ "ТҚЖБ-ONLINE" жүйесі арқылы электрондық банк қызметтерін ұсыну ережесі; (10.10.2023 ж. №159 БШ редакциясында жазылды)
2.11.-1. қауіпсіздік рәсімдері - "ТҚЖБ-ONLINE" жүйесіне қосылған кезде "ТҚЖБ-ONLINE" жүйесін пайдаланушыны сәйкестендіруге, оның электрондық банк қызметтерін алуға құқықтарын белгілеу және берілетін және алынатын электрондық құжаттардың мазмұнындағы қателерді және (немесе) өзгерістерді табу мақсатында электрондық құжаттарды жасау, беру және алу кезінде "ТҚЖБ-ONLINE" жүйесін пайдаланушыны сәйкестендіруге арналған ұйымдастыру шаралары мен ақпаратты қорғаудың бағдарламалық-техникалық құралдары кешені; (Басқарманың 16.10.2026 ж. шешіміне сәйкес редакцияда толықтырылды, № 158 хаттама)
2.12. шот - Клиенттің Банкте ашылған банктік (ағымдағы және/немесе жинақ) шоты, ол бойынша "ТҚЖБ-ONLINE" жүйесі арқылы электрондық банктік қызметтер көрсетіледі; (Басқарманың 14.03.2023 ж. шешіміне сәйкес редакцияда өзгертілді, № 45 хаттама); (Басқарманың 16.10.2026 ж. шешіміне сәйкес редакцияда өзгертілді, № 158 хаттама)
2.13. тарифтер - Банктің операциялар жасалған күнге қолданыстағы қызметтері үшін комиссиялық алымдардың мөлшері;
2.14. ағымдағы шот - банктік шот шартының негізінде Банк Клиентке ашатын, оның шеңберінде Клиенттің пайдасына ақшаны қабылдау (есепке жатқызу), Клиенттің Клиентке немесе үшінші тұлғаларға тиісті ақша сомаларын аудару (беру) туралы өкімдерін орындау бойынша операциялар және Қазақстан Республикасының заңнамасында және шот шартында көзделген өзге де операциялар жүзеге асырылатын банктік шот; (Басқарманың 16.10.2026 ж. шешіміне сәйкес редакцияда өзгертілді, № 158 хаттама)
2.15. қашықтан қызмет көрсету арналары - электрондық банк қызметтерін алу кезінде клиент пен Банк арасындағы байланысты қамтамасыз ететін ақпараттық технологиялар, телекоммуникациялар, бағдарламалық жасақтама құралдарының және жабдықтардың жиынтығы;
2.16. уәкілетті тұлға – жарғы, бірінші басшыны тағайындау туралы құрылтайшылар жиналысының хаттамасы (құрылтайшының шешімі), өзге тиісті құжат негізінде әрекет ететін клиенттің бірінші басшысы не "ТҚЖБ-ONLINE" жүйесінде электрондық банк қызметтерін көрсетумен байланысты барлық қажетті құжаттарға қол қоюға/алуға клиенттің бірінші басшысынан сенімхат негізінде әрекет ететін клиенттің өзге уәкілетті қызметкері;
2.17. куәландырушы орталық - мемлекеттік және мемлекеттік емес цифрлық жүйелердегі электрондық құжаттардағы электрондық цифрлық қолтаңбаны қалыптастыру және тексеру үшін жеке немесе заңды тұлғаларға электрондық цифрлық қолтаңба құралдарын және электрондық цифрлық қолтаңба сертификаттарын ұсынатын Қазақстан Республикасының ұлттық куәландырушы орталығы; (Басқарманың 16.10.2026 ж. шешіміне сәйкес редакцияда өзгертілді, № 158 хаттама)
2.18. электрондық құжат - Банкке электрондық тәсілмен берілетін шот бойынша операциялар жасау туралы Клиенттің қашықтықтан өкімі;
2.19. электрондық банк қызметтері - төлем және ақпараттық банк қызметтерін алу үшін қашықтан қол жеткізу жүйесі арқылы Клиенттің өзінің банктік шотына қол жеткізуіне байланысты қызметтер; (Басқарманың 16.10.2026 ж. шешіміне сәйкес редакцияда өзгертілді, № 158 хаттама)
2.20. ЭЦҚ - электрондық цифрлық қолтаңбаның жабық кілтін және электрондық цифрлық қолтаңба құралдарын пайдалана отырып жасалған, электрондық құжаттың дұрыстығын, оның тиесілігін және мазмұнының өзгермейтіндігін растайтын цифрлық жазба (цифрлық деректер жиынтығы). (Басқарманың 16.10.2026 ж. шешіміне сәйкес редакцияда өзгертілді, № 158 хаттама)

3. Шарт мәні
3.1. "ТҚЖБ-ONLINE" жүйесіндегі Клиентке осы Шартта белгіленген талаптармен ұсынылатын электрондық банк қызметтері мыналарды қамтиды: 
· ел шегінде өз шоттарынан сыртқы аударымдарды жүзеге асыру (Банк Клиенттің электрондық құжаты негізінде жүргізеді);
· өз шоттарынан халықаралық аударымдарды жүзеге асыру (Банк Клиенттің өтінімі негізінде жүргізеді);
· - өз шоттары бойынша валюта айырбастауды (Банк Клиенттің өтінімі негізінде жүргізеді) операцияны жүргізу кезінде Банк айқындайтын бағам бойынша жүзеге асырады;
· Клиентке өзінің (өздерінің) банктік шоттағы (шоттарындағы) ақша сомасы (сомалары), банктік шот (тар) бойынша жүргізілген операциялар туралы ақпарат алу үшін өзінің банктік шотына (шоттарына) қол жеткізуді ұсыну;
· Клиентке банктік шоттар бойынша үзінді көшірмелер беру;
· төлемдерді файлға экспорттау және МТ форматындағы сыртқы файлдарды импорттау мүмкіндігін беру;
· Клиентке есеп берудің әртүрлі нысандарын ұсыну мүмкіндігімен жүйенің функционалы арқылы Банкпен хат алмасу мүмкіндігін беру;
· - депозитті толықтыруды және депозиттен ақшаны ішінара алуды жүзеге асыру;
· Клиентке Банк ұсынған және ұсынатын қызметтер туралы басқа ақпарат беру. (3.1-тармақ Басқарманың 16.10.2026 ж. шешіміне сәйкес редакцияда өзгертілді, № 158 хаттама)
3.2. Жаңа операциялар пайда болған/бұрын Қолжетімді операциялар беруді тоқтатқан кезде Банк бір жақты тәртіппен (Клиентпен келіспей) осы Шарттың және Ереженің 3.1-тармағына өзгерістер енгізу жолымен операциялар тізбесін өзгертеді. 
3.3. Клиент қызметтердің ақысын төлеу күніне қолданыстағы Банк тарифтеріне сәйкес электрондық банк қызметтерін мерзімінде және толық көлемде төлеуге міндеттенеді. 

4. Электрондық банк қызметтерін көрсету тәртібі
4.1. Электрондық банктік қызметтер Клиенттерге Банктің ішкі құжаттарына сәйкес жасалған қолданыстағы шот (тар) шарты (шарттары) болған кезде ұсынылады.
4.2. Электрондық банктік қызметтер дербес компьютерлер, телефондар арқылы қашықтан қызмет көрсету арналарын пайдалану арқылы және Банктің ішкі құжаттарында көзделген және ҚР заңнамасына қайшы келмейтін өзге де тәсілдермен ұсынылады. Электрондық банк қызметтерін көрсету тәртібі, Банк пайдаланатын қауіпсіздік рәсімдері, клиенттің электрондық банк қызметтерін алуға құқықтарын сәйкестендіру және растау тәртібі ережесімен және осы Шартпен реттеледі.
4.3. Осы Шарттың күші Клиенттің тиісті өтініште көрсетілген Банк шоттарына қолданылады.
4.4. Осы Шарт шеңберінде электрондық құжат айналымын пайдалана отырып, Тараптар арасында қағаз жеткізгіштерді пайдалана отырып, қалыптасқан құжат айналымы күшін жоғалтпайды.
4.5. Электрондық банктік қызметтерді көрсету кезінде Банк пен Клиент арасында электрондық құжаттармен алмасу пайдаланушыны ЭЦҚ арқылы сәйкестендіру жолымен жүзеге асырылады.
4.6. ЭЦҚ қашықтағы қызмет көрсету арналарында электрондық құжаттарды жасау және беру үшін қолданылады
4.7. "ТҚЖБ-ONLINE" тіркелу үшін Клиентке келесі құжаттар қажет:
4.7.1. Клиентте ЭЦҚ және Қазақстан Республикасының аккредиттелген куәландырушы орталығы немесе Қазақстан Республикасының сенім білдірілген үшінші тарапында тіркелген шетелдік куәландырушы орталық берген тіркеу куәлігінің болуы;
4.7.2. Банктің жауапты маманына уәкілетті тұлғаның "ТҚЖБ-ONLINE" жүйесінде электрондық банк қызметтерін көрсетумен байланысты барлық қажетті құжаттарға қол қою/алу құқығын растайтын құжатты (жарғы, бірінші басшыны тағайындау туралы құрылтайшылар жиналысының хаттамасы (құрылтайшының шешімі), сенімхат, өзге тиісті құжатты ұсыну – мұндай құжаттар клиенттің дерекнамасында болмаған жағдайда;
4.7.3. Банктің жауапты маманына шартқа қосылу туралы өтінішті және "ТҚЖБ-ONLINE" жүйесіне қосылуды ұсыну (Ереженің №1 қосымшасында белгіленген нысан бойынша);
4.7.4. Банктің жауапты маманына пайдаланушылардың жеке басын куәландыратын құжаттардың көшірмелерін ұсыну. 
4.7.5. Уәкілетті компания үшін Инжинирингтік компания тарапынан (Қағидалардың № 9 қосымшасында белгіленген нысан бойынша) төлем құжаттарын қосымша авторизациялау туралы үшжақты келісім жасасу; (23.08.2023 ж. Басқарма шешіміне (№ 139 хаттама) сәйкес редакцияда жазылды)
4.8. Банк Клиент ұсынған барлық құжаттардың Банк талаптарына сәйкестігін, сондай-ақ қойылған қолдар мен мөрлердің шот шарты бойынша Клиенттің дерекнамасындағы қолдар мен мөр бедерлерінің үлгілеріне сәйкестігін тексергеннен кейін Клиентті "ТҚЖБ-ONLINE" жүргізеді.
4.9. Клиентті "ТҚЖБ-ONLINE" жүйесінде сәтті тіркеуді жүзеге асырғаннан кейін Банк Клиентті "ТҚЖБ-ONLINE" жүйесінде сәтті тіркелгені және Банктің тарифтеріне сәйкес "ТҚЖБ-ONLINE" жүйесін пайдаланғаны үшін комиссия төлеу қажеттігі туралы хабардар етеді.
4.10. Клиент комиссияны төлегеннен кейін филиалдың жауапты маманы қабылдау-тапсыру актісіне қол қою арқылы (Ереженің №2 қосымшасында белгіленген нысан бойынша) Клиенттің уәкілетті тұлғасына қолма-қол "ТҚЖБ-ONLINE" жүйесіне кіру үшін әрбір Пайдаланушыға жеке қабылдау-тапсыру актісін береді. Сондай-ақ Банктің www.hcsbk.kz интернет-ресурсында орналастырылғаны туралы хабарлайды қашықтан қызмет көрсету арналарын айдаланушы нұсқаулығы мен клиенттер үшін куәландырушы орталықтың ЭЦҚ кілттерімен жұмыс істеу кезіндегі қауіпсіздік жөніндегі жадынамалар (Ереженің №7 қосымшасында белгіленген нысан бойынша);
4.11. Жүйеге кіру үшін Клиент JavaScript және cookies қолдауы қосылған жүйеде орнатылған web-браузердің болуы қажет. Клиент https://hcsbk.kz сайтында орналастырылған нұсқаулық бойынша "ТҚЖБ-ONLINE" жүйесінде пайдаланушының авторизациясын дербес жүзеге асырады. Клиент өз бетінше авторизациялана алмаған және жүйеге кіре алмаған жағдайда, ол Банкке жүгіне алады.
4.12. Қашықтан қызмет көрсету арналарын пайдалана отырып жұмыс істеу үшін Клиент Банктің www.hcsbk.kz сайтында орналасқан қашықтан қызмет көрсету арналарын Пайдаланушының нұсқаулығында көрсетілген Банк талаптарына сәйкес келетін жабдықты (байланыс арнасын) пайдалануды қамтамасыз етеді. 
4.13. Уәкілетті компанияның "ТҚЖБ-ONLINE" жүйесінде жұмыс жүргізуі үшін Уәкілетті компания бастамашылық жасаған төлем құжаттарын қосымша авторизациялау үшін Инжинирингтік компания тарапынан пайдаланушы/Уәкілетті тұлға қосылады. Пайдаланушы / Уәкілетті тұлға Қағидалардың  № 9 қосымшасы Төлем құжаттарын қосымша авторизациялау туралы жасалған келісім және Басқарманың 14.05.2021 жылғы шешімімен (№75 хаттама) бекітілген "Отбасы банк" АҚ-дағы заңды тұлғалардың (олардың филиалдары мен өкілдіктерінің), дара кәсіпкерлердің, жеке нотариустардың, жеке сот орындаушыларының, адвокаттардың, кәсіби қызметкерлердің, медиаторлардың ағымдағы және жинақ шоттарын ашу, жүргізу және жабу ережесінің № 1 қосымшасына сәйкес ұсынылған құжаттар тізбесі негізінде қол жеткізе алады. (23.08.2023 ж. Басқарма шешіміне (№ 139 хаттама) сәйкес редакцияда жазылды); (10.10.2023 ж. № 159 БШ редакциясында жазылды)
4.14. "ТҚЖБ - ONLINE" жүйесіне кіру үшін логин, құпиясөз Инжинирингтік компанияның пайдаланушысына/Уәкілетті тұлғасына филиалдың жауапты маманы жеке өзі қатысқан кезде қабылдау-тапсыру актісі (Келісімнің № 1 қосымшасында белгіленген нысан бойынша) арқылы беріледі. (23.08.2023 ж. Басқарма шешіміне (№ 139 хаттама) сәйкес редакцияда жазылды)
4.15. Уәкілетті компания "ТҚЖБ - ONLINE" жүйесі арқылы жіберген электрондық төлем құжаттары жүйеге логин мен құпяисөзді енгізу арқылы Инжинирингтік компанияның пайдаланушысы/Уәкілетті тұлғасы қосымша авторизацияланғаннан кейін Банкке түседі. (23.08.2023 ж. Басқарма шешіміне (№ 139 хаттама) сәйкес редакцияда жазылды)

5. Электрондық банк қызметтерін ұсыну тәртібі
5.1. "ТҚЖБ-ONLINE" жүйесін пайдалана отырып, Клиент электронды түрде Банкке келесі электронды құжаттарды бере алады: 
· төлем тапсырмасы;
· МТ 102 форматындағы төлем тапсырмасы;
· халықаралық аудармаға өтініш;
· валюталарды айырбастауға өтініш;
· өтініштер (хаттар, сұраулар, өтініштер, хабарламалар, төлем құжатын кері қайтарып алу туралы өкімдер және т. б.);
және Банктен алу: 
· шоттар бойынша үзінді көшірмелер;
· өтініштер (хабарламалар, сұраулар және басқалар). 
Жоғарыда баяндалған электрондық банк қызметтерінің тізбесі осы Шарттың 3.2-тармағына сәйкес өзгертілуі мүмкін.
5.2. Банк электрондық байланыс арналары арқылы берілетін ақпараттың қауіпсіздігі мен құпиялылығын қамтамасыз етуге мүмкіндік беретін технологияларды пайдаланады.
5.3. Клиент Астана қаласының уақытымен сағат 16.00-ге дейін жіберген электрондық құжаттарды Банк сол операциялық күні орындайды. Сол күні ақша аударымымен сағат 16:00-ден кеш жіберілген электрондық құжаттарды Банк техникалық мүмкіндік болған кезде сол операциялық күні не келесі операциялық күні орындайды. (Басқарманың 16.10.2026 ж. шешіміне сәйкес редакцияда өзгертілді, № 158 хаттама)
5.4. Банктің жауапты маманы клиенттен жүргізілетін операция бойынша оның Қазақстан Республикасының заңнамасына сәйкестігін тексеру мақсатында Қосымша ақпарат сұратуға құқылы.
5.5. Клиент аударымды қате деректемелерге жіберген және аударылған қаражат кейіннен қайтарылған жағдайда, Банк аударым үшін комиссияны қайтармайды.
5.6. Клиент "ТҚЖБ-ONLINE" бойынша 3 ай үшін комиссиялық сыйақы төлемеген жағдайда, Банк жүйедегі есептік жазбаны бұғаттауға құқылы.
5.7. Электрондық төлем құжаттары Қазақстан Республикасының қолданыстағы заңнамасында белгіленген талаптарға сәйкес ресімделеді және онда қағаз тасымалдағыштарда ресімделетін төлем құжаттары үшін қажетті барлық деректемелер болуға тиіс. 
5.8. Клиенттің электрондық төлем құжаттарына тиісті қосылу туралы өтініште көрсетілген мөлшерде Клиенттің барлық уәкілетті тұлғаларының электрондық цифрлық қолтаңбаларымен қол қойылуы тиіс. Банктің осындай электрондық құжаттарды алуы осындай тұлғалардың қолдарымен куәландырылған қағаз тасымалдағыштағы құжаттарды алудың заңды түрдегі баламасы.
5.9. Электрондық төлем құжатында бірнеше ЭЦҚ болмауы электрондық төлем құжатын орындаудан бас тартуға негіз болып табылады.
5.10. Электрондық құжат, егер ол тиісті түрде ресімделсе, ЭЦҚ куәландырылса, беруші Тарап осы Шартта көрсетілген телекоммуникациялар жүйесі бойынша жеткізсе, ал қабылдаушы Тарап тексерсе және қабылдаса, Клиент пен Банктің осы Шарт бойынша міндеттемелерін туындатады.
5.11. Электрондық құжатты алғаннан кейін Банк 1 (бір) жұмыс күнінен аспайтын мерзімде "ТҚЖБ-ONLINE" жүйесінде электрондық құжаттың тиісті мәртебесін көрсету арқылы Клиентті электрондық құжаттың қабылданғаны немесе қабылдаудан бас тартылғаны туралы хабардар етеді.
5.12. Осымен Клиент Банкке ЭЦҚ бекітілген электрондық құжаттарды жіберетін жеке тұлғаларға Клиент тиісті өкілеттіктер бергенін және Клиенттің уәкілетті тұлғалары болып табылатынын растайды. Клиенттің уәкілетті тұлғаларының Банкке электрондық құжаттарды жіберген кездегі әрекеттері/әрекетсіздігі және оларды толық көлемде жіберудің салдары үшін жауапкершілік Клиентке жүктеледі. 
5.13. Банк "ТҚЖБ-ONLINE" жүйесінде электрондық құжатты қабылдаудан бас тарту себебін көрсете отырып, Клиенттің электрондық төлем құжаттарын орындаудан келесі жағдайларда бас тартады: 
5.13.1. тиісті түрде рұқсат етілмеген электрондық құжаттың болуы (Құжат шифрланбаған немесе қол қойылмаған; қол қойылғаннан кейін құжат бұрмаланған; мұндай нөмірі бар құжат қазірдің өзінде бар және т. б.);
5.13.2. Қазақстан Республикасының қолданыстағы заңнамасына және осы Шартқа сәйкес электрондық құжаттың қандай да бір міндетті деректемесінің болмауы немесе сәйкес келмеуі;
5.13.3. Клиенттің валюталық заңнаманы сақтауын тексеру үшін Банкке қажетті құжаттарды, сондай-ақ Қазақстан Республикасының заңнамасында және осы Шартта көзделген өзге де құжаттарды Клиенттің ұсынбауы;
5.13.4. Клиенттің банктік шотындағы ақшаның жеткіліксіздігі;
5.13.5. Қазақстан Республикасының қолданыстағы заңнамасында, Банк пен Клиент арасында жасалған шот шартында және осы Шартта белгіленген өзге жағдайларда. 
5.14. Егер қандай да бір себеппен Клиент "ТҚЖБ-ONLINE" жүйесі арқылы электрондық құжаттарды банкке уақтылы жеткізе алмаса, онда Клиент қағаз тасымалдағышта тиісті түрде ресімделген төлем құжаттарын жеткізу бойынша шаралар қабылдауы тиіс. 

6. Электрондық банк қызметтерін көрсетуді тоқтата тұру және тоқтату
6.1. Банк Клиенттен Банкке мынадай ақпарат келіп түскен жағдайларда (электрондық пошта бойынша хат/"ТҚЖБ-ONLINE"жүйесінен хат/Клиенттің уәкілетті тұлғасының телефон қоңырауы/Клиенттің уәкілетті тұлғасынан өзге тәсілмен хабардар ету) электрондық құжаттарды қабылдауды және орындауды тоқтата тұрады немесе тоқтатады:
6.1.1. Клиенттің шотына санкцияланбаған қол жеткізу, Клиенттің деректерін санкцияланбаған өзгерту, санкцияланбаған төлемді және (немесе) ақша аударымын жүзеге асыру және өзге де санкцияланбаған әрекеттер қаупі анықталған не күдік туындаған кезде;
6.1.2. кіріс атын және/немесе кіріс құжатын жария еткенде және / немесе олардың кез келгенін жария етуге күдіктенгенде;
6.1.3. ЭЦҚ негізгі ақпарат жеткізгішін жоғалтқан кезде (оның ішінде кейінгі негізгі тасымалдаушыдан табылған жағдайда да);
6.1.4. ЭЦҚ жеке жабық кілті жоғалған, ашылған, бұрмаланған немесе оны басқа тұлғалар пайдаланған жағдайда;
6.1.5. Жүйе пайдаланушысының қолжетімділігі/құқықтары өзгерген жағдайда.
6.2. Филиалдың жауапты маманы Клиенттен ақпаратты "ТҚЖБ-ONLINE" жүйесіне Пайдаланушының кіруін бұғаттауға алынған өтініш арқылы (Ереженің №3 қосымшасында белгіленген нысан бойынша) бұғаттау себебін көрсете отырып немесе бастапқыда қоңырау шалу және Клиенттің бастапқы сәйкестендіру негізінде, келесі жұмыс күнінен кешіктірмей "ТҚЖБ-ONLINE" жүйесіне Пайдаланушының кіруін бұғаттауға өтініштің (Ереженің №3 қосымшасында белгіленген нысан бойынша) себебін көрсете отырып, Клиенттің уәкілетті тұлғасының қолы қойылған "ТҚЖБ-ONLINE" жүйесіне, электрондық құжаттарды қабылдау мен орындауды тоқтата тұру немесе тоқтату туралы шешім Клиенттің немесе Жеке пайдаланушының "ТҚЖБ-ONLINE" жүйесіне кіруін уақытша бұғаттайды.
6.3. "ТҚЖБ-ONLINE" жүйесіне кіруді бұғаттау себебіне байланысты филиалдың жауапты маманы Клиентпен "ТҚЖБ-ONLINE" жүйесінде Клиенттің немесе Жекелеген пайдаланушының (Пайдаланушылардың) қол жеткізуін тоқтата тұруға әкеп соққан себептерді жою мәселесін пысықтайды.
6.4. Электрондық банк қызметтерін қайта бастау Клиенттің немесе Жекелеген пайдаланушының (пайдаланушылардың) электрондық банк қызметтерін алу құқығын тоқтата тұруға әкеп соққан себептер жойылған кезде Клиентке/Пайдаланушыға (Пайдаланушыларға) электрондық банк қызметтеріне қол жеткізуді ұсыну және Клиентке хабарлама жіберу арқылы жүзеге асырылады (Ереженің № 6 қосымшасында белгіленген нысан бойынша).
6.5. Банк Клиентке жазбаша түрде (Ереженің №6 қосымшасында белгіленген нысан бойынша) не телефон арқылы тиісті хабарламаны жібере отырып, Клиенттің электрондық құжаттарын қабылдауды және орындауды мынадай жағдайларда 2 (екі) жұмыс күнінен аспайтын мерзімде дербес тоқтата тұрады немесе тоқтатады: 
· Клиенттің осы Шартта көзделген электрондық банктік қызметтерді көрсету тәртібі мен талаптарын бұзуы;
· Электрондық банк қызметтерін көрсетуді қамтамасыз ететін техникалық құралдардың ақаулары;
· Клиенттің шотынан ақша аудару қарқындылығының өзгеруі;
· банктер және банк қызметі туралы, төлемдер және төлем жүйелері туралы, КЖ/ТҚ/ЖҚҚТҚҚ туралы заңдарда, 27.12.1994 ж. Қазақстан Республикасының Азаматтық кодексінде (Ерекше бөлім) және Қазақстан Республикасының өзге де заңдарында, сондай-ақ Шартта көзделген жағдайларда. (6.5-тармақтың 5-абзацы Басқарманың 16.10.2026 ж. шешіміне сәйкес редакцияда өзгертілді, № 158 хаттама)
6.6. Клиенттің шотына санкцияланбаған қол жеткізу, Клиенттің деректерін санкцияланбаған өзгерту, санкцияланбаған төлемді және (немесе) ақша аударымын және өзге де санкцияланбаған әрекеттерді жүзеге асыру қаупіне күдік анықталған кезде, Банк Клиенттің электрондық құжаттарын қабылдауды және орындауды дербес тоқтата тұрады немесе тоқтатады және олар анықталғаннан кейінгі келесі жұмыс күнінен кешіктірмей Клиентке тиісті хабарлама жібереді (Ереженің №6 қосымшасында белгіленген нысан бойынша).

7. "ТҚЖБ-ONLINE" жүйесінде клиент бойынша деректерді өзгерту тәртібі
7.1. "ТҚЖБ-ONLINE" жүйесінде клиенттің деректері өзгерген кезде (Пайдаланушыларды, шоттарға қолжетімділікті өзгерту, жаңа шоттарды қосу және т.б.) Клиент Банкке жазбаша өтінішпен (Ереженің №4 қосымшасында белгіленген нысан бойынша) және растайтын құжаттармен жүгінеді.
7.2. Алынған құжаттардың негізінде Банк тиісті баптауларды жүргізеді және клиентке "ТҚЖБ-ONLINE"жүйесіне енгізілген өзгерістер туралы хабарлайды.
7.3. Уәкілетті тұлғалардың тізімі және/немесе олардың өкілеттіктерінің көлемі өзгерген жағдайда, Клиент тез арада Банкке осындай тұлғалардың өкілеттіктерінің тоқтатылғаны туралы хабарлама жіберіп, жаңа тізімді ресімдеуі тиіс. 

8. "ТҚЖБ-ONLINE" жүйесінде клиентке қызмет көрсетуді тоқтату тәртібі
8.1. Клиент "ТҚЖБ-ONLINE" жүйесінде Қызмет көрсетуден бас тартқан жағдайда, сондай-ақ ол Банктегі барлық шоттарын жапқан кезде Шарт бұзылуға жатады, ол үшін Клиенттің уәкілетті тұлғасы Банкке жүгінеді және "ТҚЖБ-ONLINE" жүйесіне қолжетімділікті жабуға арналған өтінішті (Ереженің № 5 қосымшасында белгіленген нысан бойынша) ұсынады.
8.2. Банк "ТҚЖБ-ONLINE" жүйесіне қызмет көрсету үшін комиссия төлеу бойынша Клиенттің берешегі болмаған және талап етілетін құжаттарды дұрыс ұсынған жағдайда жүйеде Клиентке қызмет көрсетуді тоқтатуды жүзеге асырады.
8.3. Банк біржақты тәртіппен:
· Клиенттердің барлық банктік шоттары жабылған жағдайда Клиентті жүйеден ажыратуға;
· шоттар бойынша қозғалыс болмаған немесе шоттарда ақша болмаған кезде клиенттің жүйеге кіруін қатарынан 3 (үш) ай бойы бұғаттауға;
· шот бойынша ақша қозғалысы болмаған және қатарынан 6 (алты) айдан астам ақша болмаған кезде Шартты біржақты тәртіппен бұзуға құқылы.
8.4. Бұл ретте, Клиент жүйеден ажыратылған кезде (шоттарды жабу жағдайларын қоспағанда) Банк ажыратқанға дейін күнтізбелік 10 күн бұрын Клиентке хабарлама (Ереженің №6 қосымшасында белгіленген нысан бойынша) жібереді.
8.5. "ТҚЖБ-ONLINE" жүйесіне қолжетімділікті ашу Клиент комиссияны төлегені туралы Банкке хабарлағаннан кейін (Клиенттің уәкілетті тұлғасының электрондық поштасы бойынша хат/телефон қоңырауы бойынша хат/Клиенттің уәкілетті тұлғасынан өзге тәсілмен хабардар етілгеннен кейін) жүзеге асырылады. Клиенттің хабарламасын алғаннан кейін филиалдың жауапты қызметкері Комиссияның есептен шығарылу фактісін тексереді және комиссия төлемі расталған жағдайда "ТҚЖБ-ONLINE" жүйесіне қол жеткізудің құлпын ашуды жүзеге асырады.

9. Қауіпсіздік рәсімдері
9.1. Қауіпсіздік рәсімдері Клиентті және оның электрондық банктік қызметтерді алу құқығын дұрыс сәйкестендіруге, аутентификацияны жүзеге асыруға, олардың негізінде клиентке электрондық банктік қызметтер ұсынылатын электрондық құжаттардың мазмұнында бұрмаланулардың және/немесе өзгерістердің болуын анықтауға, банктік құпияны құрайтын ақпаратқа рұқсатсыз қол жеткізуден қорғауды қамтамасыз етуге және осы ақпараттың тұтастығын қамтамасыз етуге мүмкіндік береді.
9.2. Жүйеге қолжетімділікті Клиент Ереженің 4-тарауына сәйкес сәйкестендіру және тіркеу үдерісінен өткеннен кейін ғана алуға болады. "ҚТҚЖБ - ONLINE" жүйесінің жеке кабинетіне кіру үшін құпия сөзін Клиент құрады, құпия сөздің ұзындығы кемінде 8 (сегіз) әріптік-цифрлық символдан тұруы тиіс.
9.3. Электрондық банктік қызметтерге қолжетімділік https://dbo.hcsbk.kz интернет-ресурсына қосылу қорғалған байланыс арнасы арқылы жүзеге асырылады.
9.4. Клиент санкцияланбаған қол жеткізу анықталған кезде не санкцияланбаған қол жеткізуге күдік туралы Банкке дереу хабарлауға міндетті.
9.5. Куәландырушы орталықтың ЭЦҚ кілттерімен жұмыс істеу кезіндегі қауіпсіздік бойынша Клиент үшін жадынама Ереженің № 7 қосымшасында келтірілген.
9.6. Жүйеге кіруді өзгерту үшін Клиент Банкке жүгінеді және Ереженің №4 қосымшасында белгіленген нысан бойынша көшірме сөзді ауыстыруға өтініш береді.
9.7. Банк жүйеде ақша сөзін ауыстыруды жүзеге асырады және Клиентке онымен қабылдау-беру актісіне қол қою арқылы (Ереженің № 2 қосымшасында белгіленген нысан бойынша) жаңа құжат береді.
9.8. Тараптар осы Шарт бойынша өздері пайдаланатын телекоммуникациялар, ақпаратты өңдеу және сақтау жүйелерін электрондық құжаттарды қабылдау, беру, өңдеу және сақтау кезінде сенімді және тиімді жұмысты қамтамасыз ету үшін жеткілікті деп таниды.
9.9. Тараптар осы Шарт бойынша өздері пайдаланатын ақпаратты және ЭЦҚ қорғау жүйесін санкцияланбаған қол жеткізуден қорғау, сондай-ақ электрондық құжаттардың авторлығын, түпнұсқалығын және өзгермейтіндігін растау үшін жеткілікті деп таниды.
9.10. Клиент келесілерді таниды: 
· электрондық төлем құжатындағы электрондық цифрлық қолтаңба Клиенттің электрондық төлем құжатын жасау фактісін, онда бұрмалаулардың немесе өзгерістердің болмауын және Клиенттің электрондық төлем құжатының мазмұнымен келісімін куәландырады;
· электрондық төлем құжатындағы электрондық цифрлық қолтаңба Клиенттің осы электрондық төлем құжаты түпнұсқа болған жағдайда электрондық төлем құжаты бойынша өзіне міндеттемелер қабылдағанын растайды.
9.11. Тараптар "ТҚЖБ-ONLINE" жүйесінде жасалатын, Клиенттің электрондық цифрлық қолтаңбасы қойылған электрондық құжаттар Тараптар арасында туындайтын даулы мәселелерді шешу кезінде дәлелдеме болып табылатынын мойындайды. 

10. Тараптардың құқықтары мен міндеттері
Клиент: 
10.1. қашықтағы қызмет көрсету арналарын пайдаланудың негізгі қауіпсіздік шараларын, соның ішінде, бірақ онымен шектелмей, Клиенттің уәкілетті тұлғаларына жеткізуге: 
· қашықтан қызмет көрсету арналарының кез келгеніне бірінші рет кіргеннен кейін Банк ұсынған құпия сөзді өзгерту және оны жұмыста пайдаланбау;
· электрондық құжаттардағы ақпараттың құпиялылығын сақтауға;
· жұмыс станциясының үшінші тұлғалардың рұқсатсыз кіруінен қауіпсіздігін қамтамасыз етуге;
· ЭЦҚ үшінші тұлғаларға пайдалануға бермеуге және құпия сөзді жария етпеуге; 
10.2. Электрондық құжаттарды қалыптастыру және жіберу кезінде: 
· Шарттың талаптарын, ҚР Нормативтік құқықтық актілерінің талаптарын және Банк ұсынған техникалық және өзге де құжаттаманы басшылыққа алуға;
· Банктің тарифтерінде санамаланған нұсқауларды Банктің орындауға қабылдауы жөніндегі талаптарды және Банктің операциялық күнінің кезеңін сақтауға;
· Банк ұсынған анықтамалықтарды пайдалануға; 
10.3. "ТҚЖБ-ONLINE" жүйесіне рұқсатсыз кіруден қорғауды өз бетінше қамтамасыз етуге;
10.4. "ТҚЖБ-ONLINE" жүйесіне рұқсатсыз қол жеткізу фактісі туралы, сондай-ақ Клиенттің уәкілетті тұлғаларының өкілеттіктерін тоқтату/өзгерту туралы Банкке жазбаша нысанда дереу хабарлауға;
10.5. Банктің талаптарына сәйкес келетін техникалық жабдыққа қызмет көрсетудің қашықтағы арналарымен жұмыс істеу кезінде Клиенттің уәкілетті адамының пайдаланылуын, сондай-ақ электрондық құжаттарды Банкке қызмет көрсетудің қашықтағы арналары арқылы жіберу кезінде Шарт талаптарының орындалуын, оның ішінде құқыққа сыйымсыз қол жеткізуден және пайдаланудан қорғау шараларының сақталуын қамтамасыз етуге;
10.6. Клиенттің уәкілетті тұлғаларын Шарттың талаптарымен, алыстағы қызмет көрсету арналарын пайдаланушының басшылығымен таныстыруға және Клиенттің уәкілетті тұлғаларының олардағы талаптарды сақтауы үшін толық көлемде жауапты болуға. Банктің www.hcsbk.kz интернет-ресурсында орналастырылатын қашықтан қызмет көрсету арналарын пайдаланушы басшылығының жаңа нұсқасымен дербес танысу қажеттігі туралы Банк осындай Нұсқауға өзгерістер енгізген жағдайда Клиенттің уәкілетті адамдарының назарына жеткізуге;
10.7. Банк тарифтеріне сәйкес Банк қызметтеріне ақы төлеуге міндеттенеді. 
Банк: 
10.8. "ҚТҚЖБ-ONLINE" жүйесінің жұмысын қамтамасыз етуге, оның ішінде: 
· Банктің кінәсінен жүйенің күтпеген жерден тоқтап қалуы жағдайында оның жұмыс істеуін қалпына келтіру және хабарлама жіберу жолымен (жазбаша немесе телефон арқылы) Клиентті хабардар ету бойынша барлық қажетті шараларды қабылдауға; 
10.9. Осы шарттардың қолданылу мерзімі ішінде мынадай қауіпсіздік шараларын сақтауға:
· электрондық құжаттар мұрағатының сақталуын қамтамасыз етуге;
· Клиенттен осы Шарттың 6.1-тармағына сәйкес жіберілген ақпаратты алған жағдайда, сондай-ақ шоттарға санкцияланбаған қол жеткізу қатеріне күдік туындағанда клиенттің электрондық құжаттарын қабылдауды тоқтатуға. 
10.10. Электрондық құжаттарды қабылдау және өңдеу кезінде: 
· төлем құжаттарын және өзге де құжаттарды осы Шартқа, Қазақстан Республикасының заңнамасына сәйкес ресімделген жағдайда оларды орындауға қабылдауға;
· операциялық күн ішінде Клиенттің сұратуы бойынша шот (тар) бойынша ақпаратты электрондық түрде ұсынуға міндеттенеді.
Банк: 
10.11. Мынадай жағдайларда электрондық құжатты орындаудан бас тартуға: 
· санкцияланбаған қолжетімділікке күдік туындаған және "ТҚЖБ-ONLINE" жүйесінің жұмыс істеу қауіпсіздігін бұзуға әрекет жасалған жағдайда, барлық мән-жайлар анықталғанға дейін Клиент берген электрондық төлем құжаттарын орындамауға. Мұндай жағдайларда клиенттен Клиенттің уәкілетті тұлғалары қол қойған және Клиенттің қолы мен мөр бедерінің үлгілері бар құжатқа сәйкес клиенттің мөрімен расталған қағаз жеткізгіште төлем құжатын ресімдеуді талап етуге;
· электрондық құжат осы Шартты бұза отырып жасау және ұсынуға;
· Клиенттің банктік шоты бойынша жүргізілетін операциялардың ҚР заңнамасының талаптарына сәйкес ҚР заңнамасының нормаларына сәйкестігін тексеру үшін қажетті құжаттар мен ақпаратты бермеуге;
· Шартпен, ҚР заңнамасымен, қашықтан қызмет көрсету арналарын Пайдаланушының басшылығымен, Банктің ішкі құжаттарымен қарастырылған басқа да жағдайларда құқылы. 
10.12. Банк:
· Клиенттердің барлық банктік шоттары жабылған жағдайда Клиентті жүйеден ажыратуға;
· шоттар бойынша қозғалыс болмаған кезде немесе шоттарда ақша болмаған кезде қатарынан 3 ай бойы Клиенттің жүйеге кіруін бұғаттауға;
· шот бойынша қозғалыс болмаған және қатарынан 6 айдан астам ақша болмаған кезде Шартты біржақты тәртіппен бұзуға біржақты тәртіппен құқылы.
Бұл ретте, Клиент жүйеден ажыратылған кезде (шоттарды жабу жағдайларын қоспағанда) Банк ажыратқанға дейін күнтізбелік 10 күн бұрын Клиентке хабарлама (Ереженің 6-қосымшасында белгіленген нысан бойынша) жібереді.
10.13. Бір жақты тәртіпте (клиентпен келіспей) қашықтағы қызмет көрсету арналарын Пайдаланушының нұсқаулығына өзгерістер енгізу. Қашықтан қызмет көрсету арналарын Пайдаланушы басшылығының жаңа нұсқасы Банктің www.hcsbk.kz интернет-ресурсында орналастырылады. 

11. Қызметтерге ақы төлеу
11.1. "ТҚЖБ-ONLINE" жүйесіне қосылғаны үшін Банктің қызметтеріне ақы төлеу Банктің қолданыстағы тарифтеріне сәйкес қабылдау-беру актісіне қол қойылған күні Банктің клиенттің ағымдағы шотынан комиссия сомасын акцептсіз есептен шығаруы арқылы жүзеге асырылады.
11.2. Клиент Банктің ай сайынғы комиссиясын төлеген күні қосылу туралы өтініште көрсетілген ұлттық валютадағы шотта қажетті ақша сомасының болуын қамтамасыз етуге міндетті.
11.3. Егер комиссияны алып қоюға арналған шотта қажетті сома болмаса не шот бойынша ақшаға билік ету бойынша шектеулер белгіленсе, Банктің банкте ашылған клиенттің өзге шоттарынан комиссияны есептен шығаруға құқығы бар;
11.4. Егер комиссияны алып қоюға арналған шотта және клиенттің Банкте ашылған өзге шоттарында қажетті сома болмаса не шот бойынша ақшаға билік ету бойынша шектеулер белгіленсе, Клиент комиссия сомасын қолма-қол ақшамен енгізуге немесе оны басқа Банктерде ашылған Банк шоттарынан аударуға міндетті.
11.5. Банктің бірнеше филиалында шот (-тар) болған кезде комиссия осы Шарт жасалған және Қосылу туралы өтініште көрсетілген Клиенттің шоты ашылған филиал ғана Банктің қолданыстағы тарифтеріне сәйкес ай сайын есептен шығарады. (11.5-тармақ Басқарманың 16.10.2026 ж. шешіміне сәйкес редакцияда өзгертілді, № 158 хаттама)
11.6. "ТҚЖБ-ONLINE" жүйесінде қызмет көрсететін Клиенттің шотына/шотындағы шығыс операцияларын тыйым салған/тоқтата тұрған жағдайда, комиссияны есептен шығару тыйым салуды алып тастағаннан/шығыс операцияларын тоқтата тұру туралы өкімнің күші жойылғаннан кейін жүргізіледі немесе клиенттің банкте ашылған басқа банктік шоттарынан шотты тікелей дебеттеу жолымен алынады.
11.7. Осы Шарт бұзылған/шот (тар) жабылған жағдайда Клиент ағымдағы ай үшін Банктің тарифтерімен белгіленген мөлшерде комиссия төлеуге міндетті. 

12. Тараптардың жауапкершілігі
12.1. Осы Шарт бойынша міндеттемелерді орындамағаны немесе тиісінше орындамағаны үшін Тараптар осы Шартқа және Қазақстан Республикасының қолданыстағы заңнамасына сәйкес жауапты болады.
12.2. Банк Клиентпен жасалған шот шартына сәйкес электрондық төлем құжаттарының уақтылы және дұрыс орындалуына жауапты болады.
12.3. Банк Клиенттің шоттары бойынша өкімдер беруге құқығы жоқ тұлғалардың "ТҚЖБ-ONLINE" жүйесін пайдалана отырып, Клиенттің шоттары бойынша операцияларды тоқтата тұру туралы қағаз тасымалдағыштағы жазбаша өтінішін Банк алған кезге дейін Клиенттің ЭЦҚ пайдаланғаны үшін жауапты болмайды. 
12.4. Банк Клиент "ТҚЖБ-ONLINE" жүйесі арқылы беретін ақпараттың мазмұны үшін жауап бермейді және көрсетілген жүйені пайдалану нәтижесінде Банктің кінәсінен емес Клиенттің шеккен шығындары үшін жауап бермейді.
12.5. Осы Шартта көзделген жағдайларды қоспағанда, Аударымды орындау үшін Банкке қағаз жеткізгіште және электрондық төлем құжаты түрінде ресімделген төлем құжаты ұсынылған жағдайда, Банк Клиенттің Банк шоттарынан сомаларды қайтадан есептен шығарғаны үшін жауапты болмайды.
12.6. Негізгі ақпарат тасығышты пайдалану және сақтау кезінде қауіпсіздіктің тиісті жағдайларын жасау үшін жауапкершілік Клиентке жүктеледі.
12.7. Осы Шарт бойынша қызметтерге ақы төлеу кешіктірілген/осы Шарттың 10.2-тармағында белгіленген талаптар орындалмаған жағдайда, Банк Клиенттен мерзімі өткен әрбір күн үшін төленуге тиісті соманың 0,1% мөлшерінде өсімпұл төлеуді талап етуге құқылы. 
12.8. Әрбір тарап электрондық құжаттарды пайдалану нәтижесінде, оның ішінде қате электрондық құжаттарды орындау кезінде бірінші Тараптың кінәсінен емес, егер бұл құжаттарды бір Тарап тиісінше ресімдесе және жеткізсе, ал екінші Тарап тексерсе және қабылдаса, екінші Тарап шеккен залалдар үшін жауапты болмайды. 
12.9. Банк пен Клиент міндеттемелерді ішінара немесе толық орындамағаны үшін, егер ол еңсерілмес күш мән-жайларының салдары болып табылса, жауапкершіліктен босатылады: өрт, жер сілкінісі, электр қуатының үзілуі, апат, жаппай тәртіпсіздік, ереуіл, соғыс қимылдары, Тараптардың Шарт бойынша өз функцияларын жүзеге асыруына кедергі келтіретін, Шартта көрсетілген қызмет түрлеріне тікелей немесе жанама түрде тыйым салатын Қазақстан Республикасының заңнамалық актілерінің, мемлекеттік органдардың қаулылары мен өкімдерінің күшіне енуі және Тараптардың бақылауынан тыс басқа да мән-жайлар. 

13. Дауларды шешу тәртібі
13.1. Банк клиенттің өтінішін Қазақстан Республикасының қолданыстағы заңнамасында белгіленген тәртіппен және мерзімде қарайды және қағаз тасмалдағышпен не телефон нөміріне жауап береді.
13.2. Осы Шартта реттелмеген мәселелер Банктің ішкі құжаттарына және Қазақстан Республикасының заңнамасына сәйкес шешіледі.
13.3. Шарт Банктің www.hcsbk.kz интернет-ресурсында және "ТҚЖБ-ONLINE" жүйесінде орналастырылады.

14. Құпиялылық
14.1. Тараптардың әрқайсысы осы Шарттың талаптарын үшінші тұлғаларға жария етпеуге, сондай – ақ осы Шартты жасасу/орындау кезінде екінші Тараптан алынған қаржылық, коммерциялық және басқа да ақпаратқа (бұдан әрі-құпия ақпарат) қатысты қатаң құпиялылықты сақтауға міндеттенеді.
14.2. Тараптар құпия ақпаратты қорғау режимін кез келген және әрбір өз қызметкерін және уәкілетті адамды екінші Тараптан алынған құпия ақпаратты жарияламау туралы хабардар ету жолымен сақтайды, егер мұндай ақпарат өзінің қызметтік міндеттерін орындауына байланысты оған қолжетімді болған немесе бола бастаған жағдайда. Бұл ретте хабарламада Тараптар өз қызметкерлеріне және уәкілетті адамдарға құпия ақпаратты екінші Тарапқа жария еткені үшін мұндай қызметкер немесе уәкілетті адам Қазақстан Республикасының заңнамасына сәйкес жауапты болатынын хабарлайды.
14.3. Құпия ақпаратты үшінші тұлғаларға беру, оны жариялау немесе жария ету екінші Тараптың алдын ала жазбаша келісімімен ғана, сондай-ақ осындай ақпаратты алуға Қазақстан Республикасының заңнамасымен тікелей уәкілеттік берілген органдар мен лауазымды адамдардың талап етуі бойынша мүмкін болады. 

15. Стандартты талаптар мен тарифтерге өзгерістер мен толықтырулар енгізу тәртібі
15.1. Стандартты талаптарға, тарифтерге өзгерістер мен толықтырулар енгізуді, оның ішінде оларды жаңа редакцияда жазу арқылы Банк Қазақстан Республикасы заңнамасының, осы тараудың талаптарын және Стандартты талаптарда белгіленетін ерекшеліктерді ескере отырып, біржақты тәртіппен жүзеге асырады.
15.2. Банк Стандартты талаптарға, тарифтерге енгізілетін өзгерістер мен толықтырулар туралы осындай өзгерістер күшіне енгенге дейін күнтізбелік 10 (он) күннен кешіктірмей осы Стандартты талаптарда көрсетілген тәсілдермен Клиентті хабардар етеді.
15.3. Стандартты талаптардың, Тарифтердің өзгерістерімен және толықтыруларымен келіспеген жағдайда Клиенттің Банктің www.hcsbk.kz интернет-ресурсында өзгерістерімен және толықтыруларымен бірге Стандартты талаптар, тарифтер орналастырылған күннен бастап күнтізбелік 10 (он) күн ішінде Шартты бұзуды талап етуге құқығы бар, егер көрсетілген мерзімде шартты бұзу жөніндегі талап Банкке келіп түспесе, бұл мән-жай клиенттің Стандартты талаптармен, өзгерістермен және толықтырулармен тарифтермен келісетінін және Клиенттің оларға қосылатынын білдіреді.
15.4. Стандартты талаптардың, тарифтердің кез келген өзгерістері мен толықтырулары, оның ішінде Банк бекіткен стандартты талаптардың, тарифтердің жаңа редакциясы олар күшіне енген күннен бастап Стандартты талаптарға қосылған, оның ішінде өзгерістер мен толықтырулар күшіне енген күннен бұрын Стандартты талаптарға қосылған барлық тұлғаларға бірдей қолданылады. 

16. Шарттың қолданылу мерзімі
16.1. Шарт Клиент "ТҚЖБ-ONLINE" жүйесінде тіркелген сәттен бастап күшіне енеді және мерзімсіз қолданылады.
16.2. Клиент Банкте барлық шоттарды жапқан және Клиент осы Шарт бойынша Банк қызметтерін толық төлеген жағдайда Шарт автоматты түрде бұзылады. Көрсетілген жағдайда хабарламаны қосымша жіберу/Шартты бұзу туралы келісімге қол қою талап етілмейді.
16.3. Тараптардың әрқайсысы осы Шарт бұзылған күнге дейін күнтізбелік 10 (он) күн бұрын өзінің ниеті туралы екінші Тарапты алдын ала жазбаша хабардар еткен жағдайда шарттан біржақты тәртіппен бас тартуға құқылы.
16.4. Клиент Шартты бұзған жағдайда, Банк шартта белгіленген тәртіппен Клиентті бұл туралы хабардар ете отырып, Шарттың қолданылуын біржақты тәртіппен тоқтатуға құқылы.

17. Өзге де талаптар
17.1. Банк осы Шарт талаптарының және/немесе Қашықтан банктік қызмет көрсету шарттары мен тәртібінің өзгергені туралы Клиентті хабардар етуді жаңартылған шартты орналастыру және/немесе тиісті хабарламаны Банктің бөлімшелерінде/филиалдарында және (немесе) Банктің www.hcsbk.kz интернет-ресурсында орналастыру арқылы тиісті өзгерістер қолданысқа енгізілгенге дейін күнтізбелік 10 (он) күн бұрын жүзеге асырады. 
17.2. Шарт жасасу кезінде Клиент:
- осы Шартпен және тарифтермен танысқанына және онымен сөзсіз келісетініне;
- осы Шарт пен тарифтерді сақтауға және басшылыққа алуға міндеттенетіне кепілдік береді және растайды
17.3. Осы Шартта көзделмеген барлық қалған жағдайларда Тараптар Қазақстан Республикасының қолданыстағы заңнамасын басшылыққа алады. 
17.4. Электрондық банк қызметтерін ұсынуға байланысты мәселелер бойынша Клиент Банкке келесі байланыс деректері бойынша жүгіне алады:
+7 727 330-9-300
300 мобильдік телефоннан
Банктің мекенжайы: Астана қ., Қорғалжын тас жолы, 2а
Банк филиалдарының байланыс деректері Банктің www.hcsbk.kz Интернет-ресурсында орналастырылған.
Банк осы Шартта көзделген тәртіппен осы Шарттың 17.4-тармағын өзгерту жолымен Байланыс деректерін біржақты тәртіппен өзгертуге құқылы. (Басқарманың 16.10.2026 ж. шешіміне сәйкес редакцияда 17.4-тармақпен толықтырылды, № 158 хаттама)

image1.png
BB oTgace!
BAHK




